Na podlagi 14. člena Statuta Športnega društva Šoštanj sklicujem

2. redno skupščino

Športnega društva Šoštanj
ki bo v torek, 11. junija 2002

ob 18.30 uri v sejni sobi Občine Šoštanj
Dnevni red:

1. Izvolitev organov skupščine

2. Poslovnik skupščine 

3. Sprememba statuta ŠD Šoštanj

4. Vsebinska in finančna poročila

5. Poročilo nadzornega odbora

6. Dom TVD Partizan

7. Razprava po poročilih

8. Volitve

9. Razno

Na skupščino so vabljeni vsi člani Športnega društva Šoštanj in ostali zainteresirani.

V Šoštanju, 3. junija 2002

Predsednik ŠD Šoštanj:

Albin Ošlovnik

Ali ste vedeli: ŠD Šoštanj je član Športne zveze Šoštanj in Športne unije Slovenije!

Gradivo za skupščino

Ad 2

Za nemoteno delo na letošnji in prihodnjih skupščinah, je potrebno sprejeti poslovnik skupščine ŠD Šoštanj. 

Ad 3 

Zaradi sprememb Zakona o društvih, 

spremembe sedeža društva iz Trga svobode 12 (občinska stavba) na Kajuhovo cesto 15 (Dom TVD Partizan) ter zaradi učinkovitejše notranje organizacije dela je potrebno sprejeti spremembe statuta ŠD Šoštanj. 

Predlog dopolnjenega statuta ŠD Šoštanj je za ogled na voljo pri vodjih sekcij, pri predsedniku ŠD Šoštanj, Albinu Ošlovniku, v kegljišču TEŠ ter na društvenih spletnih straneh.

Ad 4 

Predsednik ŠD Šoštanj bo podal vsebinsko in finančno poročilo o delu ŠD Šoštanj. 

Ad 5 

Član nadzornega odbora bo podal poročilo. Problematika: ureditev plačila za redno vadbo v Domu TVD Partizan Šoštanj za sekcije v sezoni 2002/03.
Ad 6 

Dom TVD Partizan bo v kratkem s sodnim sklepom vrnjen v lastništvo ŠD Šoštanj. Ker društvo ni sposobno samostojno vzdrževati objekta, se bo predvidoma še za eno leto predal v upravljanje Športni zvezi Šoštanj.

Ad 7 

Razprava o vseh poročilih in predlogih. Sprejela se bo tudi višina članarine za leto 2003.

Ad 8 

Na skupščini novembra 2001 je bilo izvoljeno novo vodstvo ŠD Šoštanj v sestavi:

predsednik  

Albin Ošlovnik

podpredsednik 

Peter Blaj

člani upravnega 
Zvonko Tonkli

odbora

Jože Kovač




Anton Lebar




Robert Čuden

nadzorni odbor

Bojan Rotovnik

UO je za tajnika izvolil Milana Sekuliča.

Po statutu ŠD Šoštanj ima upravni odbor poleg predsednika in podpredsednika še 5 članov. Zato se bo na skupščini izvolilo novega člana UO ŠD Šoštanj.

Nadzorni odbor ima tri člane, zato se bo na skupščini izvolilo še dva nova člana.

Disciplinska komisija ima tri člane in bo v celoti izvoljena na skupščini.

KANDIDATURE

V organe ŠD Šoštanj so lahko izvoljeni le člani Športnega društva Šoštanj. Kdor želi kandidirati, naj se udeleži skupščine ali na naslov društva posreduje pisno kandidaturo 

do torka, 11. junija 2002.

SEZNAM UGODNOSTI ZA ČLANE ŠPORTNEGA DRUŠTVA ŠOŠTANJ

Članstvo v Športnem društvu Šoštanj se dokazuje s člansko izkaznico, podpisano pristopno izjavo ter plačano članarino za tekoče leto.

Osnovne pravice, ki izhajajo iz statuta Športnega društva Šoštanj:

· vsak član ima pravico, da se aktivno vključuje v vse oblike dejavnosti društva, 

· da voli in je voljen ter

· da sodeluje in odloča o vseh vprašanjih društva.

Dodatne pravice oz. ugodnosti za člane Športnega društva Šoštanj:

· možnost redne tedenske vadbe, ki poteka v Domu TVD Partizan Šoštanj v izbrani sekciji: mladi, starejše ženske, starejši moški, invalidi ter bolnica Topolšica,

· 50% popust na kotizacijo za športne turnirje, ki jih organizira Športno društvo Šoštanj,

· možnost nakupa športne in ostale obutve s 7% gotovinskim popustom v trgovini Obutev in papirnica Pero v Šoštanju 

tel. št.: 891-12-73

· možnost nakupa vstopnic za zimski pokriti bazen v Velenju s 30% popustom.

Ugodnosti se bodo še povečale!

Član Športnega društva Šoštanj uveljavlja dodatne pravice oz. ugodnosti na podlagi veljavne članske izkaznice. V kolikor ponudnik ugodnosti to zahteva, se mora član Športnega društva Šoštanj poleg članske izkaznice identificirati tudi z ustreznim osebnim dokumentom.

ČLANSKE IZKAZNICE

Vsi člani so skupaj s temi obvestili prejeli tudi člansko izkaznico, veljavno v letu 2002. Izkaznica je veljavna, če ima na zadnji strani žig za posamezno leto. 

V okviru ŠD Šoštanj delujejo:

· sekcija mladi,

· sekcija starejše ženske,

· sekcija starejši moški,

· sekcija invalidi in starejši moški ter

· sekcija bolnice Topolšica.

Obvestila in novice za člane ŠD Šoštanj so interno glasilo društva in so namenjene brezplačnemu razdeljevanju.

Izdalo: 
Športno društvo Šoštanj

Naklada: 
100 izvodov

Oblikovanje:
Bojan Rotovnik

ŠPORTNO DRUŠTVO ŠOŠTANJ

Trg svobode 12 (p.p. 26)

3325 Šoštanj
el. pošta: sd.sostanj@email.si 

OBVESTILA in NOVICE za ČLANE

št. 1 / 2002

OBIŠČITE spletne strani Športnega društva Šoštanj: http://sd.sostanj.info 

Spletne strani ŠD Šoštanj brezplačno gostujejo na

http://sostanj.info 

Šoštanj, junij 2002

